ສູນການຄ້າ ໃນສະຫະລັດ ແລະການາດາ ຍົກລະດັບ ການຮັກສາຄວາມປອດໄພ ຂຶ້ນ 
ສູນການຄ້າ Mall of America ໃນລັດ Minnesota ແລະ ສູນການຄ້າ Edmonton Mall ທີ່ການາດາ ກ່າວວ່າ ພວກຕົນໄດ້ເພີ້ມ ການຮັກສາຄວາມປອດໄພຂຶ້ນ ຫຼັງຈາກໄດ້ເຫັນວີດີໂອ ຂອງກຸ່ມ al-Shabaab.
ສູນການຄ້າສອງແຫ່ງ ແຫ່ງນຶ່ງຢູ່ໃນສະຫະລັດ ແລະອີກແຫ່ງນຶ່ງ ຢູ່ໃນການາດາ ກຳລັງເອົາມາດຕະການຮັກສາຄວາມປອດໄພ ໃນລະດັບສູງຂຶ້ນ ຫຼັງຈາກມີການຂົ່ມຂູ່ກໍ່ການຮ້າຍ ຈາກພວກ ຫົວຮຸນແຮງອິສລາມ ທີ່ມີຖານຕັ້ງຢູ່ໃນໂຊມາລີ ສູນການຄ້າ Mall of America ໃນລັດ Minnesota ໃນພາກ ເໜືອ ຂອງສະຫະລັດ ແລະສູນການຄ້າ Edmonton Mall ໃນ ແຂວງ Edmonton ການາດາ ທັງສອງແຫ່ງໄດ້ອອກຖະແຫຼງ ການ ກ່າວວ່າ ພວກເຂົາເຈົ້າ ໄດ້ເພີ້ມການຮັກສາຄວາມປອດ ໄພຂຶ້ນ ຫຼັງຈາກກຸ່ມ al-Shabaab ທີ່ພົວພັນກັບເຄືອຂ່າຍ al-Qaida ເປີດເຜີຍວີດີໂອ ໃນວັນເສົາຜ່ານມານີ້ ຮຽກຮ້ອງໃຫ້ ທຳການໂຈມຕີສູນການຄ້າແຫ່ງຕ່າງໆໃນພາກຕາເວັນຕົກນັ້ນ ວີດີໂອຂົ່ມຂູ່ຂອງພວກກໍ່ການຮ້າຍ ໄດ້ລະບຸຢ່າງເຈາະຈົງໃສ່ເຂດການຄ້າແຫ່ງຕ່າງໆໃນສະຫະລັດ ການາດາ ແລະອັງກິດທີ່ຮວມທັງ The Mall of America ໃນວັນອາທິດວານນີ້ ທ່ານ Jeh Johnson ລັດຖະມົນຕີກະຊວງຮັກສາຄວາມປອດໄພ ພາຍໃນຂອງສະຫະລັດ ກ່າວວ່າ ບັນດາເຈົ້າໜ້າ ຖືເລື້ອງການຂົ່ມຂູ່ນີ້ ຢ່າງເອົາຈິງເອົາຈັງ ທ່ານກ່າວຕື່ມວ່າ ໄພຂົ່ມຂູ່ຂອງພວກກໍ່ການຮ້າຍໃນໂລກ ໄດ້ຫັນປ່ຽນມາເປັນການຮຽກ ຮ້ອງຢ່າງເປີດເຜີຍຂອງກຸ່ມຫົວຮຸນແຮງຕ່າງໆ ກຸ່ມ al-Shabaab ໄດ້ອ້າງເອົາຄວາມຮັບຜິດຊອບໃນການໂຈມຕີກໍ່ການຮ້າຍເມື່ອເດືອນກັນຍາປີ 2013 ທີ່ໄດ້ເຮັດໃຫ້ມີຄົນເສຍຊີວິດ ໄປ 67 ຄົນທີ່ສູນການການຄ້າ Westgate ທີ່ນະຄອນຫລວງ Nairobi ປະເທດເຄັນຢານັ້ນ